लालू यादव में एक खासियत तो है जो बिहार के किसी और राजनेता में नहीं है वो है ‘बाउन्स-बैक’ करने का माद्दा l पूर्व में भी अनेकों मौकों पर लालू यादव ने इसे साबित भी किया है l अनेकों बार लालू यादव को ‘राइट-ऑफ’ किया गया , लेकिन अनेकों विरोधाभासों के बावजूद लालू उभर कर आए lलोकसभा चुनावों के पूर्व की ही बात की जाए तो सजायाफ्ता होने और जेल जाने के बाद सभी लोगों ने ये कह दिया था कि “NOW LALU IS FINISHED” l मोदी लहर का वेग था और नीतीश जी सत्ता में थे , बिहार में लड़ाई मोदी vs नीतीश की मानी जा रही थी लेकिन परिणाम क्या हुआ? सत्ता के सहारे और १०० से ऊपर विधायकों के साथ के बावजूद नीतीश जी किसी तरह से २ का आँकड़ा ही हासिल कर पाए और मात्र २४ विधायकों के साथ , नकारात्मक छवि के बड़े बोझे के बावजूद लालू यादव ने ६ सीटें पायीं l